Downloaded from YTS.MX
Official YIFY movies site: YTS.MX
Στην αγάπη της γυναίκας κρύβεται μια υπερδύναμη,
όχι από αυτές που βγάζεις ψυγεία από φλεγόμενα σπίτια,
αλλά μια δύναμη που σε κάνει πυρίμαχη.
Όταν η αγάπη του άντρα αρχίζει να ξεθωριάζει,
η δύναμη της γυναίκας την ξαναζωντανεύει.
Όταν η γυναίκα αγαπά περισσότερο από όσο θα έπρεπε,
αυτή η αγάπη οδεύει προς την καταστροφή.
ΣΑΤΙ & ΜΕΤΑ
Η τελευταία σκέψη πριν πεθάνουμε είναι η πιο κρίσιμη.
ΑΙΘΟΥΣΑ ΜΑΣΑΖ ΤΗΣ ΜΠΡΙΤΝΕΪ
Σας παρακαλώ, γυρίστε πάνω μου τους προβολείς του αμαξιού.
Κακός φωτισμός.
Θεέ μου!
Ο κόσμος ψοφάει για μερικά λάικ.
Σάτι!
Βοήθεια!
Σάτι!
Μην πεθάνεις!
Βοήθεια, παρακαλώ. Παρακαλώ, βοηθήστε τον.
Μια στιγμή.
Κόι.
Ναι;
Πριν πεθάνω, υπάρχει κάτι που θέλω να κάνω.
Τι πράγμα;
- Κάν' το, σε παρακαλώ. - Ναι.
Πάμε, κορίτσια. Ο Χορός των Αγγέλων.
ΕΥΤΥΧΙΣΜΕΝΗ ΗΜΕΡΑ ΤΟΥ ΠΑΤΕΡΑ 2009
Η οικογένειά μας λατρεύει τις εκπλήξεις.
Εκπλήσσουμε ο ένας τον άλλον από την αρχή.
Με ονόμασαν "Ναμό",
επειδή η μητέρα μου έψαλλε στον Βούδα στο τεστ εγκυμοσύνης.
Ναμό, βάλε ένα χεράκι.
Μαμά!
ΣΥΝΤΑΓΗ ΚΕΪΚ ΤΗΣ ΜΑΜΑΣ
Γιατί να το μάθω;
Μια χαρά το κάνεις για μένα.
Τα έχετε φτιάξει;
Σκοπεύεις να κοιμηθείς στου φίλου σου.
Τι ξέρεις για την αντισύλληψη;
Ξανάψαξες τον υπολογιστή μου;
Αυτή είν' η μαμά μου, η Μέτα.
Κρατά στο χέρι το πιο ένοχο μυστικό της.
Δεν λένε τυχαία "Κάνε μαμά να δεις καλό".
Είμ' ανοιχτόμυαλη.
Θα σε ρωτήσω αν έχω απορίες.
Χαίρομαι που είσαι καλό κορίτσι.
- Όταν… - Σε παρακαλώ, μαμά.
Όταν κάποτε ερωτευτείς κάποιον,
να το θυμάσαι αυτό.
Σε μια σχέση,
πάντα το ένα άτομο αγαπάει περισσότερο,
επειδή ξεχνάει να αγαπήσει τον εαυτό του.
Υποσχέσου μου να μην είσ' έτσι.
Μαμά, τι μου λες τώρα;
Σήμερα έκλεισα τα 15.
Αν τυχόν το ξέχασες.
Λοιπόν, περίμενα να κλείσεις τα 15.
Χωρίζω τον πατέρα σου.
Έκπληξη!
Μαμά, χαίρομαι για σένα.
Είσαι φοβερή!
Προσλήφθηκα σε ξενοδοχείο στο Μπαλί.
Να τα μας!
Βρήκα διεθνές σχολείο για σένα εκεί.
Μόλις βολευτώ, θα σου στείλω αεροπορικό εισιτήριο.
Ποτέ οι γονείς μου δεν με αφήνουν έξω από τα προβλήματά τους.
Σας ευχαριστώ, θεοί.
Μα μπερδέψατε την προσευχή μου.
Προσευχήθηκα να φύγει ο μαλάκας.
Όχι η μαμά.
Καλά ακούσατε.
Ο μαλάκας είν' ο μπαμπάς.
Ήρεμα με αυτό.
Θα μου λείπεις κάθε μέρα.
Να μου τηλεφωνείς όποτε θέλεις.
Μπορεί να χωρίζουμε με τον μπαμπά σου,
αλλά ακόμα σε αγαπά…
με τον τρόπο του.
Τι περίεργο.
Αντί για αφόρητη λύπη,
νιώθω απέραντη ανακούφιση.
Τι;
Βασικά, είχαμε εξαντλήσει κάθε πιθανή έκπληξή μας.
Αλλά κάποιος κλέβει.
Ήρθα. Πού είστε, παιδιά;
Εντάξει, τα λέμε.
Ο θείος Ειρήνη.
Ο καυτός γυμναστής μας, διαχειριστής της ιστοσελίδας "Καταραμένος Προπονητής".
Ετεροθαλής αδερφός του μαλάκα, μα με το μέρος μας.
Ψηλά το αριστερό χέρι.
Εισπνεύστε, εκπνεύστε.
Εισπνεύστε.
Έτσι μπράβο.
Προς το παρόν, ο ασθενής έχει διάσειση.
Μώλωπες και οιδήματα.
Υπογράψτε τη φόρμα συγκατάθεσης.
Καλησπέρα.
Είμαι η υπαστυνόμος Ορνπραπάν, ανέλαβα την υπόθεση.
Τα πράγματα του κυρίου Σάτι. Βρέθηκαν στο σημείο.
Δεν είναι περίπλοκη υπόθεση.
Υπάρχει σχετικό βίντεο.
Ορίστε.
Πάλι έκανε βλακείες.
Έχετε δικηγόρο; Μπορώ να συστήσω έναν.
Δεν χρειάζεται. Σας ευχαριστούμε.
Σταμάτα.
Θα πάθει καμιά μόλυνση!
Είναι αγίασμα από μοναχό.
Καλύτερο από τον φυσιολογικό ορό.
Πάει μια βδομάδα. Ακόμα να ξυπνήσει.
Ο πατέρας σου είναι τρομερός υπναράς.
Πάω σπίτι.
Αντίο, μαμά.
Αντίο, θείε.
Καλή ανάρρωση, κύριε Σάτι.
Καλά ξυπνητούρια.
Μπορείς να δώσεις τη μάχη;
Αλίμονο, τα τραγούδια μάς μάραναν.
Ο αγαπημένος σου ροκάς λέει ξύπνα.
Έλα τώρα.
Η ανιψιά μου δεν έρχεται στο μάθημά μου…
Ο ΝΑΚΡΟΜΠ ΕΣΤΕΙΛΕ ΕΝΑ ΒΙΝΤΕΟ
Από τον Νακρόμπ;
Άντρας είναι ή κομπρεσέρ;
- Ξύπνα, γαμώτο! - Ηρέμησε.
- Ξύπνα! - Νοσοκόμα!
Είσαι απαράδεκτος!
- Ακούς; - Καλέ!
Ξύπνα!
Νερό.
Πού είμαι;
Στην Ντίσνεϊλαντ.
Άσε τα αστεία.
Σάτι.
Ποιος είμαι;
Σάτι.
Ποιος είσαι;
Ποιος είν' αυτός;
Ποιος είναι;
Είναι ο Πονγκ!
Τον λατρεύεις. Δεν τον θυμάσαι;
Είναι γατούλα του σεξ…
Είναι σέξι διάβολος.
Τρώει…
Ναι!
Τι τρώει; Πες τον στίχο.
Μύδια;
Όχι!
Τι τρώει;
Μήπως μαρμελάδα;
Τι διάολο έχεις πάθει; Λέγε!
Τι διάολο έχεις πάθει;
Δεν θα μου το κάνεις αυτό!
Με κοροϊδεύεις;
Ο γιατρός είπε ότι ο μπαμπάς έχασε τη μέχρι τότε μνήμη του.
Ονομάζεται αναδρομική αμνησία.
Την έχουν οι περισσότεροι με απώλεια μνήμης.
Διαδεδομένη πάθηση!
Έχει ξεχάσει τα πάντα πριν από το ατύχημα,
μα μπορεί ακόμα να διαβάζει,
να γράφει, να τρώει,
να 'ναι λειτουργικός στην καθημερινότητα.
Η παλιά μνήμη του θα επανέλθει σταδιακά σε τρεις με έξι μήνες.
Στη χειρότερη περίπτωση, ίσως πάρει έναν χρόνο.
Λοιπόν; Το χαίρεσαι;
Μην πηδήξεις ακόμα.
Να κάνω άλλα δύο κουνήματα.
Πονήρω.
Ο μπαμπάς σου είναι πολύ σκληρό καρύδι.
Λες κι ήξερε ότι θα έφευγε η μάνα σου.
Τον θαυμάζω.
Πάντως, έχω σιχαθεί και τη μαμά μου.
Δεν τη νοιάζει πώς νιώθω.
Σε ποια αρέσει το Μπαλί;
Σίγουρα όχι σ' εσένα.
Έχεις την κολλητή σου!
Εμένα εννοούσα!
Άκου!
Δεν θα σε αφήσω
να χαλάσεις τον πλατωνικό μας έρωτα.
Παίρνω πιο πολλά λάικ.
Πλατωνικός ή παρίας;
Έλα τώρα.
Αστειεύομαι. Ταιριάζετε.
Παραείμαι καυτή για σένα.
Ας γυρίσουμε σπίτι.
Δεν έχουμε τι άλλο να κάνουμε.
Θέλω τον Σομτάμ.
Πάλι;
Προετοιμάζομαι για τη δουλειά. Είναι σπάνια ευκαιρία.
Πήρα δύο εβδομάδες άδεια.
Αδερφός σου είναι.
Για στάσου.
Κι εσένα είναι άντρας σου. Άπονη.
Σωστά.
Μην του πεις ότι είμαι γυναίκα του.
Τι;
Μέτα.
Γεια σας, κυρία Μέτα.
Με θυμάστε;
Την περασμένη φορά, μου ρίξατε τον λάτε σας στη μούρη.
Κάνετε λάθος.
Ήταν αμερικάνο.
Ήρθε για ψυχανάλυση και το έσκασε.
Τέλος πάντων, πρέπει να μιλήσω στη σύζυγο του κυρίου Σάτι.
Ο σύζυγος;
Το φύλο είναι ρευστό, ξέρετε.
Και τότε η μαμά αποφάσισε ότι
πιο εύκολο αδερφή του παρά γυναίκα του.
Σκαρώνει την πιο χοντρή πλάκα που του έκανε ποτέ.
Όλα καλά. Μη βιάζεσαι.
Αυτό είναι το σπίτι μας.
Είμαστε και οι τρεις αδέλφια.
Οι γονείς μας ζουν αλλού.
Είναι αγρότες στη Ρανόνγκ.
"Ισθμός Ταϊλάνδης,
γεμάτος κατάφυτα όρη,
μοσχοκάρυδα και ιαματικές πηγές".
Η γενέτειρά μας, η Ρανόνγκ.
Ποια είναι αυτή;
Βλέπεις καμιά κοπέλα εκεί;
Είναι η υπηρέτριά μας.
Δουλεύει εδώ και πηγαίνει σε νυχτερινό σχολείο.
Είναι καλή.
Η θεία Τόι μάς τη σύστησε.
Είν' ανιψιά της.
Κορίτσι,
σήκω πάνω.
Εδώ είμαστε όλοι ίσοι.
Κιν.
Μα-Κιν.
Φέρε μας άλλο ένα κουτάλι.
Αυτή είναι η μεγάλη ποταμίσια γαρίδα.
Αυτό, λέγεται λίπος της γαρίδας.
Νοστιμιά. Αλλά δεν κάνει να το φας.
Υψηλή χοληστερόλη. Εντολή γιατρού.
Ο Αλλάχ θα σε καταραστεί.
Είσαι μουσουλμάνος.
Δεν τρως χοιρινό.
Μα-Κιν, σου έχω πει τόσες φορές να μαγειρεύεις φαγητά που τρώει.
Μάλιστα, κυρία.
Τελείωσες κιόλας;
Ώρα για ισλαμική προσευχή.
Πες στη μαμά σου να μην τον πιέζει.
Σε σύγκριση με τότε που ο κύριος νάρκωσε την κυρία και την κόρη της,
αυτό δεν είναι τίποτα.
Υψηλή ηθοποιία!
Ποπό!
Τράβα πλύνε τα πιάτα, Μα-Κιν, υπηρέτρια.
Νιώθω περίεργα τα χείλη μου.
Ωχ.
Σκατά.
Αμάν.
Σκατά.
Θεέ μου!
Πάρε αυτό το χάπι.
Γιατί δεν μου το είπες;
Τότε, δεν θα είχες φάει τίποτα.
Ορίστε.
Για την αλλεργία σου.
Πάρ' το.
Άντε.
Είσαι σίγουρη;
Να ρίξω μια ματιά στο σπίτι μου, εντάξει;
Θεέ μου!
Πέθανα κιόλας;
Μα-Κιν.
Το βλέπεις αυτό;
Μπαμπά, πρέπει να με πας εσύ στο σχολείο αύριο.
Μπαμπά;
Τι ώρα;
Στις 6:30 π.μ.
Γαμώτο!
Μην ανησυχείς.
Αν δεν μπορώ εγώ, θα σε πάει η μαμά, σωστά;
Η μαμά;
Είναι Ημέρα Πατέρα! Η κυρία Παμ θα θυμώσει.
Καλά. Ξύπνα με στις 5:00.
Δασκάλα Παμ, έρχομαι!
Δεν σοβαρεύεσαι λιγάκι; Ούτε για την κόρη μας;
Ήταν ανάγκη να τα τσούξεις με τους συναδέλφους σου;
Σιγά το πράγμα.
Δεν θα το ξανακάνω.
Άκου κάτι.
Ξέρεις,
είδα το τατουάζ της κόρης μας.
Σκέψου το.
Πρώτη γυμνασίου κι είχε το θράσος να το κάνει.
Τι θα κάνουμε;
- Ακούς τι σου λέω; - Σε ακούω.
Επομένως, θα την κατσαδιάσεις εσύ.
Εμένα μάλλιασε η γλώσσα μου.
- Αλλά δεν μ' ακούει. - Εντάξει.
Έλα τώρα.
Τι κάνεις εκεί;
Ζέχνεις αλκοόλ.
Κοιμήσου στον καναπέ απόψε.
Και δίπλωσε την κουβέρτα όταν ξυπνήσεις.
Αλλιώς, θα γίνει το σάβανό σου.
Έλα τώρα.
Μη φεύγεις.
Τι;
Γελάς;
Θα σε φωτογραφήσω.
Ο Νακρόμπ και ο Τζένσαναμ.
Ήρθαν εδώ, όπως βλέπετε.
Είστε ηλίθιοι;
Σας είπα να μην εμφανιστείτε εδώ.
Φορέσαμε καμουφλάζ.
Χρειαζόμαστε υπογραφές.
Βάλ' τες αντί γι' αυτόν.
Χάθηκαν οι κούριερ;
Είναι εμπιστευτικό.
Δεν το ρισκάρω.
Αδελφή Μέτα.
Πώς τα πάει ο Σάτι;
Κοίτα τη δουλειά σου.
Έτοιμο.
Αντίγραφο της ταυτότητάς του.
Την έχασε. Πρέπει να βγάλει νέα.
Ρώτα την γκόμενα που του πήρε το πορτοφόλι.
Αντίο, Μέτα.
Η ΠΕΡΙΟΧΗ ΤΗΣ ΣΥΖΥΓΟΥ!
Νούμερο 226,
παρακαλώ περάστε στον γκισέ…
Κοίτα.
Πήρες το φάρμακό σου, αρχηγέ;
Κύριε Σάτι.
Παρακαλώ, περάστε.
Γεια σας!
Κοιτάξτε την κάμερα. Χαμογελάστε λίγο.
Εσύ είσαι.
Πάλι.
Γεια σας!
Σκασμός. Με κοροϊδεύεις;
Απλώς είμαι ευγενικός.
Κόφ' το. Κοίτα την κάμερα.
Τρία… δύο…
Ένα.
Νούμερο 129,
παρακαλώ ελάτε στον γκισέ αρ. 25.
Νούμερο 130,
στον γκισέ αρ. 134.
…παρακαλώ ελάτε στον γκισέ αρ. 16.
Θα αγοράσουμε στην Ιαπωνία.
Έχει 10 βαθμούς Κελσίου στο αεροδρόμιο Ναρίτα. Το κοίταξα.
Κάνω κάτι να ασχολούμαι.
Για να μη με λες νευρωτική.
Ας κάνουμε κι άλλο μωρό τότε.
Είσαι τρελός.
Κύριε Σάτι, ελάτε.
Ναι.
Ανάθεμα.
Άλλαξε τον κωδικό του.
Τρία… δύο…
Ωραία.
Όχι. Κάτσε να φτιάξω το φως.
Τράβα την εσύ, τότε.
Μετά τη διαφήμιση αναψυκτικού στα 16 σου, πήρες την κάτω βόλτα.
Μέγας θαυμαστής μου;
Τέλειωνε. Περιμένει κόσμος.
- Άντε. - Γυαλιά ηλίου;
Πιωμένος είσαι;
Ξεκόλλα.
Να το ξανακάνουμε;
Θεέ μου!
- Το ήξερα! - Ηρέμησε.
Μην ανησυχείς.
Παραμένεις ωραίος.
Χρόνο με τον χρόνο.
Πολύ κακό σπυρί ο τύπος.
Γλυκιά μου,
μάλλον ξαναζώ πράγματα όταν βγάζω φωτογραφίες.
Χθες που φωτογράφησα τη γάτα μας,
είδα τη μέρα που πήρα…
Κύριε Σάτι.
Επιστρέφω αμέσως.
Μουρλοκομείο.
Έτσι θα κάνει όλη μέρα.
Ασφάλεια! Έκτακτο περιστατικό!
Μπαμπά…
Λύστε με.
Αφήστε με.
Τώρα. Αφήστε με να φύγω.
Λύστε με!
Με ακούτε;
Είπα, λύστε με!
Τι κάνετε;
Κοιτάξτε, είμαστε αδέλφια.
Να 'μαστε αγαπημένα.
Είπε ότι του έρχονται μνήμες
από φωτογραφίες. Ήθελε να μας φωτογραφήσει.
Κάτσε να χωνέψω αυτό που είπες.
Μπας κι είχε παραισθήσεις;
Το Google λέει ότι μπορεί.
Ξαναθυμήθηκε τα πάντα;
Σε είδα να κλέβεις τα λεφτά μου.
Πότε;
Πολύ καλά.
Αλλά δεν ήταν κλοπή.
Ήταν αποταμίευση.
Τα δίδακτρα είναι πολλά.
Δεύτερος γύρος.
Τα μάτια μου δεν με γελάνε.
Τι κρύβετε; Γιατί να μη βγάλω μια φωτογραφία;
Είστε συμμορία απατεώνων;
Μπάσταρδοι, τι θέλετε;
Γιατί παρίστανες την αδερφή μου;
Και…
Είδα έναν να σου δίνει λουλούδια το πρωί.
Τον απατάς;
Σιγά μην τον απατάω!
Έπαθα αλλεργία από το φαΐ.
Όταν ξύπνησα, με στραγγάλιζες.
Ίσως…
δεν ήταν καν ατύχημα.
Τι θα κάνουμε;
Ο αδερφός μου είναι πλέον και διανοητικά ανάπηρος.
Άφησέ τον να σε βγάλει φωτογραφία.
Εντάξει, κάτι κρύβω.
Μαμά!
Θα σε…
χωρίσω.
Σάτι!
Πού πήγες;
Σάτι!
Σάτι! Να βγούμε μια σέλφι;
- Σε παρακαλούμε, μόνο μία. - Όχι.
Πολύ υπερόπτης.
Μέτα, έλα να μαζέψεις τον άντρα σου.
Τα έχει τελείως χαμένα.
Κάνει διάφορες τρέλες.
Πιστεύει ότι ανακτά τη μνήμη του
μέσα από φωτογραφίες με την ίδια σύνθεση.
Φέρεται παράξενα…
Ο γιατρός είπε ότι η ανθρώπινη μνήμη είναι μεγάλο μυστήριο.
Είναι φωτογράφος.
Έχει στενή σχέση με τις φωτογραφίες.
Το τράβηγμα φωτογραφιών του ξυπνάει μια άσβηστη μνήμη.
Πραγματικά.
Και βλέπει τον νοερό σωσία του
όπως εμείς βλέπουμε μια ανάμνηση του παρελθόντος.
Ο γιατρός το θεωρεί το καλύτερο μέσο επαναφοράς της μνήμης του.
Αλλά η μαμά αμφιβάλλει.
Όχι!
Σε παρακαλώ, όχι αυτήν.
Γιατί όχι; Είναι χαριτωμένη.
Καλά, ας δοκιμάσουμε άλλη φωτογραφία.
Ποια από τις δύο;
Τόσο ωραίος ήμουν που με έβαζαν στα εξώφυλλα;
Γι' αυτό ήθελαν να βγούμε σέλφι.
Θα με πέρασαν για πολύ ανάποδο.
Λοιπόν, ποια φωτογραφία θα ξαναβγάλουμε;
ΚΑΛΩΣ ΗΡΘΕ ΤΟ ΜΩΡΟ ΜΑΣ
Ας ξεκινήσουμε με αυτήν.
Θέλω να σας γνωρίσω από την αρχή.
Πού θα βρω το σινιέ φόρεμα τώρα;
Μπουμπούνα!
Δεν θα ξεπαραδιαστώ τελείως για τις φαντασιώσεις του άντρα σου.
Τι διάολο κάνουμε;
Τίποτα;
Τα παρατάω.
Περίμενε. Άλλη μια φορά.
Τι συμβαίνει;
Ειρήνη, κοίταζες την κάμερα. Στην αρχική, όχι.
Τι κοιτούσες;
Δεν…
Ας πάμε ξανά.
Γεια σου! Γεια.
Συγγνώμη.
Μωρό μου, μην κλαις.
Ψάχνεις για φαγητό;
Τι φοράς;
Θα τρομάξεις την κόρη μου.
Σκάσε.
Καταξοδεύτηκα να το νοικιάσω.
Είπατε θέμα Disney για πάρτι μωρού. Και δες εσάς τους δύο!
Εδώ δεν προλαβαίνουμε να κοιμηθούμε.
Ξέρεις, πήγε για χέσιμο και το μωρό άρχισε να κλαίει.
Της το έκοψε στη μέση. Ακόμα το κουβαλάει.
Μόλις ξαλάφρωσα.
Αμόλησα μία, σαν την παλάμη μου.
Χαίρομαι για σένα, μωρό μου.
Αηδία!
Για τους ερωτευμένους, οι κλανιές είναι ευωδιές και τα σκατά διαμάντια.
Πότε θα έρθει η μητέρα;
Την άλλη βδομάδα.
Αποπληρωμή σε πέντε χρόνια;
Το έχω αναλάβει.
Χρωστάω πολλά στην πεθερά μου, συνυπολογίζοντας αυτό το μεγάλο σπίτι.
- Τι; - Πάρ' την.
Επιστρέφω αμέσως.
Όχι, μην κλαις.
Τι να τα κάνω;
- Ό,τι θες. - Όχι. Κράτα τα.
Πάρ' τα.
Όχι.
Είσαι να σε κλαίνε οι ρέγγες.
Δεν είναι η κούκλα του σατανά.
Κάντε χώρο για εμένα στη μέση.
Έτσι μπράβο.
Γαμώτο!
Κουαντζάι.
Πού πας;
Να… κοιμηθώ στο δωμάτιο της μαμάς σου.
Κοψομεσιάστηκα στον καναπέ.
Σίγουρα πάντα κοιμόμουν εκεί;
Διόλου καλή ιδέα.
Δεν θα της αρέσει. Χρόνια τώρα κοιμάσαι στον καναπέ.
Αλήθεια;
Έλα, δεν θέλω να κοιμηθώ εκεί.
Το κρεβάτι σου φαίνεται άνετο.
Μήπως να κοιμηθώ στο δωμάτιό σου;
Αν ήμουν στη θέση σου,
θα έπαιρνα την εκδίκησή μου απόψε.
Σε ξύπνησα;
Συγγνώμη.
Ο καναπές μού έχει τσακίσει τη μέση.
Άσε με να κοιμηθώ εδώ, μωρό μου.
Πώς με είπες;
Μωρό μου.
Γιατί;
Γιατί ανατρίχιασες;
Κρυώνω.
Δυνάμωσες το κλιματιστικό.
Καλημέρα.
Χτύπησες;
Για πες μου, μήπως την εκμεταλλεύτηκα;
Αντιστάθηκε λίγο. Μετά, ξύπνησαν τα άγρια ένστικτα.
Μήπως τον εκμεταλλεύτηκα;
Αλλά με αιφνιδίασε τελείως.
Εσύ τι λες;
Δηλαδή,
απέκτησα εραστή;
Κεράτωσα τον άντρα μου με τον άντρα μου;
Χριστέ μου.
Καμία περηφάνια; Παλιά, τον μισούσα για όλα.
Γλύκα, γιατί δεν αναπαράγουμε τις φωτό των πρώτων μας ραντεβού;
Για να σπάσει η αμηχανία.
Είναι…
το έτος 2011.
Και λοιπόν;
Η χρονιά της μεγάλης πλημμύρας.
Δεν είμαι σίγουρη αν γλίτωσαν οι φωτογραφίες.
Θα ψάξω να τις βρω.
Ή μπορώ απλώς να σου τις περιγράψω.
Δεν θα με κοροϊδέψεις πάλι, σωστά;
Φεύγεις σε λίγο καιρό.
Ξέρεις για την αντισύλληψη;
Ναμό.
Ήμασταν απλώς…
χέρι-χέρι στο κρεβάτι.
Πίστεψε τη μαμά σου.
Επιπλέον, ακατάλληλη ταινία, δεν επιτρέπονται παιδιά.
Μαμά, περάσαμε στα ακατάλληλα τώρα;
Κοντεύει να μου φύγει το κεφάλι.
Φεύγω.
Φάε πρωινό πρώτα.
Δεν πεινάω.
Στάσου.
Άκου, σ' εμένα λέγε ό,τι μαλακίες θες, δεν με πειράζει.
Αλλά να είσαι καλή με τη μαμά.
Κατάλαβες;
Μάλιστα, κύριε.
Ιησούς Χριστός!
Έγινες καθολικός σήμερα;
Αντίο, μικρή.
Θα τα πετάξω εγώ.
Θέλω και μερικά χρήματα.
Να πάρω καινούργια λάμπα.
Έχει ένα μαγαζί εδώ κοντά.
Θα κάνετε μια δήλωση;
Είναι μεγάλη ιστορία.
Δικιά μου, γουστάρω κουτσομπολιά για σελέμπριτι,
αλλά μη μου λες τα σεξουαλικά των γονιών σου.
Τι ωραίο.
Τράβα με μια φωτό.
Τέλος πάντων, μη γίνεσαι αχάριστη.
Το έκαναν, να είσαι ευχαριστημένη.
Όχι.
Ούτε έναν μήνα. Θα φανεί τι πραγματικά είναι.
Οι γυναίκες είναι τρομερά υποχωρητικές. Κρίμα.
Πάτα το συνέχεια,
ενώ θα προχωράω.
Να δείχνω μακροπόδαρη.
Προς τα εκεί.
- Θα το παίξω πασαρέλα. - Εντάξει.
Αουτά.
Γαμώτο!
Μας παρακολουθεί; Τι φάση;
Γεια σας.
Κοίτα τες.
Τι σύμπτωση.
Κάνει ζέστη.
Ορίστε. Να δροσιστείς.
Με συγχωρείς.
Είμαστε δύο εδώ. Γιατί μόνο σε αυτήν;
Έχω μόνο ένα.
Αίσχος!
Οι φωτογραφίες σου είναι χάλια!
Νόμιζα ότι είχες πατέρα φωτογράφο!
Τα μάτια μου πρησμένα. Η μούρη μου τεράστια!
Ή μπορεί να…
πάσχω από θυρεοειδή.
Δεν φταίω εγώ.
Τρως πολλές αντζούγιες.
Και σε φουσκώνουν.
Απολίτιστη!
- Να τραβήξω εγώ; - Ξεχάστηκα.
Η μαμά μου 'πε δίνε του τζίνσενγκ.
Κάνει καλό στη μνήμη.
- Είπε… - Κοίτα,
έχω μια ιδέα.
Αν φέρω στην επιφάνεια την κακή εποχή του μπαμπά μου,
θα ξαναγίνει μεγάλος μαλάκας.
Και;
Θα μισηθούν πάλι.
- Λοιπόν… - Εγώ…
Πρέπει να το κάνει.
Αντίο.
Ό,τι πεις εσύ.
Τα σκέφτηκες ήδη όλα.
Εγώ είμαι τελείως περιττή.
Που να πάρει.
Τον λυπάμαι.
Βλήμα.
ΒΓΗΚΑ ΜΕ ΤΟΥΣ ΣΥΝΑΔΕΛΦΟΥΣ. ΜΗΝ ΑΝΗΣΥΧΕΙΣ. ΜΕ ΠΑΕΙ Η ΝΑΜΟ - ΣΑΤΙ
ΜΑΜΑ
Γεια, τι γίνεσαι;
Ακούγομαι πειστικός;
Είμαι ο Νακρόμπ, ο παλιόφιλός σου.
Παλιόπαιδο!
Εντάξει, άσ' το πάνω μου.
Ξέρω τι θες να κάνεις.
Πέτα όλες τις φωτογραφίες.
Οι δικοί μου θα σε δείρουν.
- Κάψε τις γυμνές φωτό αν πρέπει. - Τι διάολο λες;
Δεν του τηλεφώνησα!
Πάψε να ξύνεις τα αρχίδια σου και τσακίσου έλα εδώ, βούρλο!
Εντάξει, έρχομαι.
Βλάκα!
Πέντε, έξι, επτά, οκτώ.
Χαλαρώστε.
Λίγο παραδίπλα.
Όμορφα.
Τώρα ξάπλωσε.
Πανέμορφη.
Χαλάρωσε.
Όμορφα.
Γεια σου.
Γεια.
Ναμό! Γλυκιά μου!
Πώς να ξεκινήσω;
Είμ' ο Νακρόμπ Τσάναρατ.
Η θέση σου στην εταιρεία σε περιμένει.
Κι η συνδρομή σου στο Ερωτικό Κουνέλι.
Εκτρέφουμε κουνέλια εδώ;
Αντίο.
Πώς είσαι;
Μου έλειψες πάρα πολύ!
Είναι ο Τζένσαναμ.
Ο καλύτερος ρετουσέρ μας.
Φοβερό.
Αυτή είν' η Τζόι. Παραγωγός.
Χωρίς αυτήν, θα είχαμε ήδη κατεβάσει ρολά.
Αδύνατο να ζήσουμε χωρίς τις γυναίκες.
Αυτή είναι η θεία Σρι.
Υπηρέτρια και νεκροθάφτης.
Σε μαζεύει όταν είσαι ντίρλα.
Έχουμε ένα επαγγελματικό στούντιο.
Φωτογραφίες κυρίως.
Κάνω μόδα και μάρκετινγκ,
κάνεις πορτραίτα και τοπία.
Το γραφείο σου.
Ήταν φίσκα στις φωτογραφίες.
Τις έβγαλα όλες, καλού-κακού.
Είσαι ένθερμος μινιμαλιστής.
Άνετος και σεμνός.
Βολέψου.
Κάτσε.
Γεια!
Πώς τα πας;
Ναι.
Έλα τώρα. Γνωριζόμαστε.
Τι διάολο θέλεις;
Αδερφέ.
Ηρέμησε, Ρέι.
Είναι λαλημένος.
Τρακάρισε και έχασε τη μνήμη του.
Τζόι, πήγαινε τον Ρέι στο καμαρίνι.
Από εδώ.
Δεν ευκαιρεί να σου μιλήσει.
Μάλλον σε αντιπαθεί.
Γιατί νομίζεις ότι είναι φίλος σου;
Ήμασταν μαζί στο εξώφυλλο ενός περιοδικού.
Ο αδερφός μου είπε…
Σκατά!
Η οικογένειά μου φέρεται περίεργα.
Ακριβώς.
- Κάτι κρύβουν. - Σίγουρα.
Κοιτάξτε.
Κάντε μου μια χάρη.
Έχω μια υπερδύναμη.
Μια μαγική δύναμη μέσα από τη φωτογράφηση.
Ακούγομαι σαν βλαμμένος.
Ξεχάστε το.
Τη βάψαμε.
Θυμάσαι τότε
που κατουρήσαμε στην ιερή λίμνη των κυπρίνων;
Ο Σάτι έλεγε χαζά εκείνη τη μέρα.
- Το άκουσα αυτό. - Ωχ.
Δεν χρειάζεται να με πιστέψετε.
Ξέρω ότι ακούγεται παράλογο.
Οπότε, γυρίστε με σπίτι. Τι κάνω εδώ, έτσι κι αλλιώς;
Σε πιστεύω.
Μια μαγική δύναμη μέσα από τη φωτογράφηση.
Δηλαδή, ξαφνικά με πιστεύεις;
Δικέ μου!
Να πιστεύει κανείς ή να μην, ιδού η απορία!
Ξέρεις κάτι;
Η υπερδύναμη μου είναι…
Γεννήθηκα για να στηρίζω τον φίλο μου ως την κόλαση.
Λοιπόν, τι θέλεις να κάνω;
Άσε κάτω τα παπούτσια.
Έτοιμος, Ρέι;
Προχώρα.
Φανταστικό. Άνετος.
Τι του έκανες;
Υπνωτικά χάπια, δόση για ελέφαντα.
Ωραία, Ρέι. Καλός.
Φανταστικός.
Άνετος.
Καλός.
Έλα μέσα.
Σάτι.
Εντάξει;
Φύγετε από το κάδρο.
Τρία…
Δύο…
Πού είναι η υπερδύναμη σου;
Γαμώτο!
Θα μου κάνει μήνυση.
Και τώρα τι;
Ξέρω ότι θες να λάμψεις ξανά.
Θες λεφτά για τα νοσήλια και την άρρωστη γάτα σου.
Αλλά δεν θα κάνεις αυτό στον Ρέι!
Είσαι καλά;
Απλώς τα κάνει χειρότερα.
Το καθίκι.
Άκου,
το θέμα είναι, ο φίλος μου την πάτησε.
Θέλει απεγνωσμένα να ξαναρχίσει την καριέρα του.
Ρέι, συγχώρεσέ τον.
Αν σε προσέβαλα παλιά, συγγνώμη.
Έμπαινε, δικέ μου!
Είσαι τελείως για δέσιμο!
Τέλος πάντων, τι σου έκανα;
Ξέχνα το, μεγάλη ιστορία.
Θα σαλτάρω πάλι.
Εντάξει;
Πάμε.
Πώς και δεν έπιασε;
Κοίτα.
Ίσως πρέπει να το κάνουμε ακριβώς εκεί όπου συνέβη.
Όπως γίνεται στις ταινίες.
Ο Ρέι είναι πολύ καλός.
Το ποστάρησε στο Instagram του.
Τι είναι αυτό;
- Τίποτα. - Να δω.
- Καλύτερα όχι. - Δώσ' το μου.
Είναι τα πόδια μου.
Η Ναμό;
Ζεις για να στηρίζεις τον φίλο μέχρι τέλους;
Όχι εσύ.
Όλα εντάξει;
Τζένσαναμ, έλα εδώ.
Πες "σκατά"!
Σταθείτε. Τι είναι αυτό;
Καλά, όπως προτιμάτε.
Όπως προτιμάτε.
Πες "σκατά"!
Γεια.
Λυπάμαι, είμαι με την κόρη μου.
"Ο Τόι έχει έξι πάπιες…
αγοράζεις άλλες οκτώ".
Ναμό, αν σε ρωτήσει η μαμά, τι θα της πεις;
Μείναμε σπίτι και παίξαμε Lego.
Μπράβο, κόρη μου.
Και αν η μαμά σε ρωτήσει τι ώρα πήγες για ύπνο;
Στις 7:00 μ.μ. 8:00 μ.μ. 9:00 μ.μ.
10:00 μ.μ.
- Μπαμπά, έχασα το μέτρημα! - Ναμό.
Δεν είναι σωστά πράγματα αυτά. Κατάλαβες;
Όχι, δεν είμαι το θύμα σου πια!
Ναμό.
Κόψε τις σαπουνόπερες με τη μαμά και τον θείο Ειρήνη, εντάξει;
Πάμε.
Εσύ είσαι ο καημένος ή αυτή;
Δες τη, σαν χαμένο κουτάβι.
- Φεύγει. - Ωχ.
Σου είπα ότι η Μέτα πήγε σε άσραμ.
Επέμενες να κάνουμε το πάρτι απόψε.
- Σε ποιο άσραμ; - Έλα, Ναμό.
Για ποιον λόγο;
Ένκα κάτι.
Είναι και καλά για χαλάρωση, ξέρω γω.
Και είναι ακριβό, γαμώτο.
Με εκδικείται με τρόπο κυριλέ.
Της είπες για το ταξίδι μας στην Ιαπωνία;
Έτσι και της το πεις, θα μου το βγάλει ξινό από τη μύτη.
Γι' αυτό είναι θυμωμένη μαζί μου.
Μια τσάντα Chanel και τέρμα.
Η Τζόι θα σου βρει καμιά κυριλέ τσάντα.
Όσο για τα νεύρα της Μέτα, θα σου πω.
Σαφέστατα, είναι φαύλος κύκλος.
Ξεκινά με τον παραλογισμό της γυναίκας.
Αυτή σφάλλει, κι ο άντρας θυμώνει.
Μετά θυμώνει κι αυτή επειδή θύμωσε αυτός.
Του μουτρώνει, αυτός ζητά συγγνώμη. Κι αυτό ήταν.
Έτσι, στο μέλλον,
ακόμη κι αν έχει άδικο, ζητάς συγγνώμη.
Σοβαρά;
Ναι.
Εδώ είμαστε!
Αδερφέ, θέλω τατουάζ το πρόσωπο της μητέρας μου εδώ. Μεγάλο.
Όλοι, προσέξτε με!
Εμπρός, τότε.
Δείτε με.
Τι είναι το τατουάζ;
Το τατουάζ;
Κάτι σαν φωτογραφία.
Αλλά οι αληθινά ζόρικοι το κάνουν στο σώμα τους.
Πονάει;
Οι αληθινά ζόρικοι δεν πονούν, μικρή.
Θέλω ένα τατουάζ!
Κάν' το!
Όχι, δεν μπορείς.
Θέλω!
Θα σου ρίξω ανάστροφη!
Άσ' την! Είναι μαγκιόρα!
Σκάσε!
Ωχ, πονάει!
Σταμάτα.
- Θέλω τατουάζ! - Εντάξει!
- Θα σου κάνω εγώ. - Όχι!
Ο θείος θα σε πάει στο τουρνουά τραγουδιού.
Θέλω τατουάζ.
Μικρή!
Όχι Μπάμπι, Κίτι, Μπαντμπάντμαρου.
Ποιο θέλεις;
Αυτό εδώ.
Ψώνιο!
Κάτι πρέπει να συμβολίζει!
Το τατουάζ κρύβει μια ιστορία.
Τι ιστορία;
Απλώς σκέψου.
Κάποτε θα λέει στους φίλους της
ότι το σχέδιο το έκανε ο πατέρας της.
Τι ρομαντικό.
Μουρλάθηκες τελείως;
Δεν μουρλάθηκα καθόλου.
Θα κάνω κι εγώ ένα.
Ξέρετε, ασορτί τατουάζ, μπαμπάς και κόρη.
- Ναι! - Ωραίος!
Θα έλεγα όχι.
Σταμάτα. Ναμό.
Άσ' τον.
Θέλω τατουάζ.
Θα είναι φοβερό, πίστεψέ με.
Σάτι, θα κάνεις φωτογραφία πάνω σου.
Εντάξει.
Μπαμπά.
Μπαμπά!
Πες "σκατά"!
Πού είναι το τατουάζ μου;
Δεν έκανες.
Λιποθύμησες και δεν έλεγες να συνέλθεις.
Γιατί δεν μας σταμάτησες;
Ήρεμα, αδερφέ.
Τι διάολο;
Σάτι!
Έλα.
Αδερφέ.
Περίμενε!
Προωθήσου.
Πρόσεχε.
Σούταρε.
Σας ευχαριστώ.
Σύρμα!
Ναμό, πάμε σπίτι.
Τι κάνεις εδώ πέρα;
Γιατί δεν μου είπες γι' αυτό;
Ηρέμησε λίγο, κύριε Σάτι.
Γεια, είμαι ο Αουτά, συμμαθητής της Ναμό.
Όλα εντάξει.
Εντυπωσιακή είσοδος, ε;
Ήρθαμε ειρηνικά.
Ο μπαμπάς θέλει να βγάλεις το τατουάζ.
Είναι το φόρτε σου να με ντροπιάζεις.
Να το βγάλω;
- Γιατί; - Επειδή δεν σου αρέσει.
Κι αν το βγάλω, λύνεται το πρόβλημα;
Δεν παίζεσαι. Γύρνα σπίτι.
Έλα μαζί μου.
Ναμό.
Ίσως το ξεχνάς.
Δεν σιχαίνομαι μόνο το τατουάζ.
Χρόνια ολόκληρα με φλομώνεις στις μπούρδες σου.
Μου είπες να το κρατήσω μυστικό.
Είπες ότι, αν φύγει, θα φύγει και η μαμά.
Μετά κατάλαβα ότι ήταν ψέμα.
Είμαι απαράδεκτος.
Εάν νιώθεις πραγματικά ένοχος,
δείξει λίγη υπευθυνότητα.
Ασορτί τατουάζ δεν είχες πει;
Τίμα την υπόσχεσή σου.
Θα το κάνεις;
Επικό.
Παραείναι εξυπνάκιας.
ΤΟ ΘΡΥΛΙΚΟ ΔΙΔΥΜΟ ΣΑΤΙ ΚΑΙ ΡΕΪ ΞΑΝΑ ΣΤΟ ΠΡΟΣΚΗΝΙΟ
Πολύ παίδαρος.
Τις προάλλες…
ανέβηκα στον φράχτη να σας δω.
Σαν ρομάντζο του Νίκολας Σπαρκς, ε;
Έλα τώρα.
Ποιο είναι το μυστικό σου;
Κι όχι αυτά που λες παραέξω.
Κάποτε ντύθηκα μαθητριούλα.
Πήγαν να σπάσουν τα νερά μου.
Οπ, παπάγια.
Εντάξει.
Θα σας πω.
Πότε φαινόμαστε πιο όμορφες εμείς οι γυναίκες;
Πότε…
Όταν έχουμε άντρα δερματολόγο.
Όπως εκείνη η ηθοποιός…
Η Οπάλ.
Της έκανε ριζική θεραπεία.
- Της κάνει κάθε μήνα. - Έχει πολλά πρόσωπα τώρα.
Συνεχώς αλλάζει πρόσωπα.
Έχεις δει το αρχικό της πρόσωπο;
Εμείς δεν είμαστε τόσο τυχερές.
Πότε…
Το βρήκα!
Όταν ο σύζυγος τα τινάξει!
Σίγουρα όχι τώρα.
Σχεδόν σωστό.
Εμείς οι γυναίκες είμαστε πιο όμορφες…
αφού ξεφορτωθούμε τους άντρες μας.
Ναι!
Η σκύλα η γειτόνισσά μου μόλις χώρισε. Και πού να τη δείτε τώρα.
- Κανονική σεξοβόμβα. - Όχι, όχι.
Ακούστε, δεν χρειάζεται να περιμένουμε να συμβεί.
Ακόμα καλύτερα,
ας παρφουμαριστούμε τώρα.
Όπως λένε…
Γίνε σέξι να σκάσει ο άντρας σου.
Καταλάβατε;
Η ΡΟΚ ΠΑΜΠ
Παλιά, εδώ πέρα γινόταν χαμός.
Τώρα, δεν έχει πέραση.
Το στέκι μας όταν ήμασταν φοιτητές.
Θα ήταν κρίμα να κλείσει.
Πρέπει τουλάχιστον να το ανακαινίσουν.
Μην προτρέχεις.
Σε κάποιους αρέσουν τα πράγματα να μένουν ίδια.
Κωλόφαρδε.
Άι σιχτίρ.
Δύο μπίρες, παρακαλώ.
Άλλαξα γνώμη.
Μια μπύρα, ένα σφηνάκι βότκα.
Ζηλεύεις;
Δεσποινίς, μου δίνετε τον αριθμό σας;
Είσαι σίγουρος;
Θα θυμώσει ο άντρας μου.
Θα είναι ζηλιάρης.
Όχι μέχρι απόψε.
Πάω για άλλη μια μπίρα.
Επέστρεψα.
Ηρέμησε. Πρόσεχε. Γλιστράει.
Μην ενθουσιάζεσαι τόσο.
Άλλη μια βότκα εδώ!
Οι υποψίες σου…
είναι βάσιμες.
Έχω κάποιον άλλον.
Έχει ένα ξενοδοχείο στο Μπαλί.
Άσε με να καθίσω πρώτα.
Σε ευχαριστώ.
Που είσαι ειλικρινής.
Όταν λες την αλήθεια,
τουλάχιστον σε εμπιστεύεται ο άλλος.
Πλάκα σου κάνω!
Τις θες τις φάπες σου.
Και τότε σκέφτηκα
ότι μια φοιτήτρια κλασικών σπουδών δεν βγαίνει γυμνόστηθη.
Αλλά το χειρότερο,
βάλατε στοίχημα με τους φίλους σου
αν θα δεχόμουν να φωτογραφηθώ γυμνή.
Και ποιος ανεγκέφαλος υποτίθεται ότι θα σε φωτογράφιζε;
Δεν είναι ανεγκέφαλος.
Εσύ με κλείδωσες μέσα στο εμφανιστήριο.
Ήμουν καθίκι.
Έτσι,
γύρισα και άρχισα να ξεκουμπώνω το πουκάμισό μου.
Αμάν.
Ναι.
Τι να έκανα;
Είπα ότι θα το κάνω.
Είμαι γυναίκα που τηρεί τον λόγο της.
Έγιναν κι άλλα.
Ξαφνικά, άρχισες να τσιρίζεις ότι είχες πάρει λάθος φιλμ,
και μου είπες να φύγω.
Μια βδομάδα μετά, με περίμενες έξω από τη σχολή μου.
Ήμουν γυναικοκατακτητής.
Μου εξομολογήθηκες τον έρωτά σου,
και με προσκάλεσες για δείπνο.
Είπες ότι κέρδισες το στοίχημα.
Στοιχημάτισες ότι θα γδυνόμουν για να φωτογραφηθώ.
Γιατί πίστευες ότι θα το έκανα;
Μακάρι να μπορούσα να σου πω, αλλά… Δεν μπορώ να θυμηθώ.
Πάντως, είσαι ξετσίπωτη.
Μιλάς εσύ!
Ήμουν προβληματικό παιδί.
Είσαι καλά;
Τα παπούτσια με πεθαίνουν.
Έλα. Πάτα στα πόδια μου.
Πάτα.
Και τα δύο πάνω μου.
Ορίστε, πάμε.
Περίμενε.
Γιατί;
Λάθος μεριά.
Εντάξει.
Πάμε από την άλλη.
Δεν ήμουν το καμάρι της μητέρας μου.
Αλλά ξέρεις κάτι;
Με έκανες να νιώσω πολύ ωραία.
Πρώτη φορά στη ζωή μου ένιωσα ότι κάποιος με καταλαβαίνει πραγματικά.
Ακόμα κι αν αυτό που έκανα
ήταν αισχρό
και ταπεινωτικό.
Πού είν' οι φωτογραφίες;
Γιατί; Θ' ανοίξεις παιδική χαρά για τον μπαμπά σου;
Η μαμά σου τις έκρυψε όλες.
Με ποιον είσαι; Πες μου.
Καλά, θα σου πω το σχέδιο.
Θείος και μαμά θα τον βοηθήσουν να αναπαραστήσει τις φωτό.
Αλλά μόνο όσες θα ανασύρουν καλές μνήμες.
Έτσι, ίσως πιστέψει ότι είναι καλός.
Και ίσως αλλάξει χαρακτήρα. Τους βρίσκω υπερβολικά αισιόδοξους.
Η μαμά το θεωρεί καλή ιδέα. Ιδίως εφόσον φεύγει.
Κοίτα. Μάζεψε τα σκατά της γάτας.
Αρκεί να μην είναι δικά σου.
Στις υπηρεσίες σας.
Χαμογέλα!
Με χορό εκπληρώνω τον όρκο μου.
Σε παρακαλώ, συγχώρεσέ με και ευλόγησέ με με τύχη.
- Αμήν. - Αμήν.
Τώρα, σε παρακαλώ.
Είμαστε αδέρφια, σωστά;
Πες μου την αλήθεια.
Γιατί οι φίλοι μου σε τρέμουν τόσο;
Πού να ξέρω;
Γιατί δεν τους ρωτάς;
Χθες βγάλαμε κάτι φωτογραφίες.
Σάτι!
Γιατί φέρθηκες έτσι στη Μέτα;
Εσύ είσαι καλό παιδί, καλής ανατροφής.
Έγινες κακός εξαιτίας των φίλων σου, σωστά;
Ναι.
Έχω κακούς φίλους.
Οι κακές παρέες σε χαλάνε.
- Αλήθεια. - Σταμάτα.
Πολλές σαπουνόπερες έχεις δει.
Γιατί τα κάνεις όλα αυτά;
Τέλος πάντων, θα με πας κάπου;
Γαμώτο.
Δούλευε σκληρά, παίζε σκληρότερα.
Η οικογένειά σου είναι πάντα απειλή για τη φιλία μας.
Δεν είναι.
Μα θέλω να μάθω ποιος είμαι.
Γιατί;
Οι ψευτοφίλοι είναι σαν τις σκιές.
Στο φως σε ακολουθούν, στο σκοτάδι χάνονται.
Δεν υπάρχουν φωτογραφίες που τράβηξα μαζί σας;
Φυσικά.
Ορίστε μία.
Αλλά ήσουν πασίχοντρος τότε.
Σου κάνει;
Έπαιρνες σβάρνα τους μπουφέδες.
Το βλέπω.
Εδώ τραβήχτηκε;
Ναι, ακριβώς.
Ο τοίχος ήταν άλλο χρώμα;
Το 2011…
Τη χρονιά της πλημμύρας;
Γαμώτο, ατσίδα είσαι.
Το θυμάσαι!
Μήπως αυτό σημαίνει ότι ξανάρχεται η μνήμη σου;
Ναι, κάνει μπαμ.
Δεν νομίζω ότι έχω έξι δάχτυλα.
Άχρηστε, απολύεσαι.
Ντροπής πράγματα!
Ευχαριστώ για τη βόλτα. Γύρνα στον παίδαρό σου.
Πολύ αστείο.
Κατεβαίνεις κάτω και αριστερά.
Εσύ σκάσε!
Το ξέρω!
Προς τα εκεί.
Το ξέρω!
Σταύρωσε τα χέρια.
Σάτι.
ΜΠΡΙΤΝΕΪ
Καλησπέρα, κύριε.
Κλείσατε κορίτσι;
Όχι, δεν έκλεισα.
Ο τύπος σας;
Μεγάλο στήθος; Πολύ μεγάλο;
Να κάνει την κοπέλα σας;
Αφήστε.
Βρήκα αυτήν που θέλω.
Η γυναίκα σου δεν θα το μάθει.
Μην ανησυχείς.
Έχεις πολύ γκρινιάρα γυναίκα.
Πάντα ζητούσε αποδείξεις.
Ευτυχώς δεν είχαμε βιντεοκλήσεις.
Εσάς δεν σας νοιάζει για την οικογένειά σας;
Εμένα μη με μπλέκεις.
Είμαι άτεκνος, νέος και ελεύθερος.
- Βεβαίως, καλλιτέχνη μου. - Ναι.
Ο εσωστρεφής ποιητής.
Το σεξ και η αγάπη δεν είναι το ίδιο.
Γνωρίζουμε τις διαφορές.
Κάποτε, το είπες και εσύ.
Τότε, να μην είχες κάνει οικογένεια.
Γι' αυτό κι εγώ τους παράτησα.
Εσύ πότε θα το κάνεις;
Τι εννοείς;
Παιδιά.
Να πω μια μαλακία;
Γιατί να αναπαραστήσουμε τις φωτό;
Κάνε όπως νιώθεις μέσα σου.
Ό,τι πει η καρδιά σου.
Η μνήμη είναι μόνο μια ιστορία.
Σβήνει με τον χρόνο.
Αλλά τα συναισθήματα…
πάντα παραμένουν.
Δείξ' το μας.
Εμπρός, λοιπόν.
Αν είναι να ακολουθήσεις αυτήν την πορεία,
να μην ελπίζω πια σε σένα.
Εμπρός, για τη δική σου ζωή πρόκειται.
Πάμε.
Έλα, μωρή κουφάλα. Μπες μέσα.
Έχω ξαναδεί το πουλί σου.
Μόλις θυμήθηκα ότι δεν ξέρω κολύμπι.
Εδώ μέσα δεν κολυμπάς.
Εδώ σουινγκάρεις.
Καλύτερα να πάω σπίτι.
Γιούπι!
Κέρδισα το στοίχημα!
Δεν δίνω φράγκο!
Εντάξει, πάρε δρόμο.
Φέρε πρώτα το πορτοφόλι μου.
Φεύγει;
Είναι λίγο λαπάς.
Ορίστε.
- Φεύγω. - Έλα εδώ.
Η μνήμη σβήνει με τον χρόνο…
Ο ΔΙΑΒΟΛΟΣ ΠΟΤΕ ΔΕΝ ΚΟΙΜΑΤΑΙ
Φέρτε πίσω τον φίλο μου!
Καλή.
Συνέχισε.
Άλλο ένα σετ.
Σωστά.
Καλέ μπαμπάκα.
Χάλασε το κλιματιστικό;
Τι έπαθε η φωνή σου;
Λοιπόν, μετά το σχολείο, θα πάμε σε ένα ωραίο καφέ, εντάξει;
- Εντάξει! - Ε!
Τι;
Τα λέμε, μπαμπάκα.
Καλό μάθημα, γλύκα.
Περίμενέ με.
Είναι καψούρα με τον μπαμπά μου.
Πρέπει να βάλω καλύτερη φωτογραφία στο προφίλ μου.
Την είδε αυστηρός ο μπαμπά σου; Όλο έρχεται στο σχολείο.
Σ' το έχω ξαναπεί, είναι το άβατάρ του.
Έχει αμνησία.
Αλλά είναι καλός μαζί σου.
Αυτό δεν μετράει;
Μη γίνεσαι κακιά.
Και μη μου πεις ότι έχεις κι εσύ αμνησία;
Τι λες; Πότε;
Λοιπόν…
Του ζήτησα να σε υπερασπιστεί τις προάλλες
με αντάλλαγμα να βγεις μαζί του.
Φίλοι με τυχερά.
Το Σάββατο ανοίγει νέο πάρκο σκέιτμπορντ.
Ακόμη κάνεις σκέιτ;
Πάλι εντυπωσιακή είσοδος.
Με συγχωρείτε.
Πώς σε λένε; Σε ξέρω; Δεν θυμάμαι.
Πότε λες να συνέλθει;
Το… Σάββατο;
Το χέρι σου.
Μαμά, ψηλά το κεφάλι.
Έτσι, και κοίταζέ την.
Έτοιμοι.
Ένα, δύο…
Μπαμπά, είναι χαριτωμένο; Γύρισα σπίτι!
Ξύπνα, μπαμπά.
Την έχω γαμήσει!
Ξύπνα!
Θα με σκοτώσει!
Σήκω. Επέστρεψε η Μέτα.
Σκατά!
Άντε!
Τι να κάνω;
Τρεις μέρες είχε πει!
Θα σκαρφαλώσεις;
Βλέπεις εκεί;
Από δέντρο σε δέντρο, πιάνεις το σχοινί και αιωρείσαι απέναντι.
Είσαι τρελός;
Έτσι, θα ζήσεις. Εδώ, όχι.
Γίνεται. Το έχω ξαναδεί.
Εμπρός, τώρα.
Έλα.
Ποιος το έκανε;
Είναι ώρα για τέτοια τώρα;
Εμπρός, άντε!
Κατέβα.
Μαμά, έχει έρθει η θεία Κιντ!
Ναμό!
Ο μπαμπάς και η θεία παίζουν κρυφτό με τη μαμά.
Θα μπεις στην ομάδα μου;
Όχι.
Θέλω να 'μαι στην ομάδα της μαμάς.
Ας ξεκινήσουμε από την αρχή.
Εντάξει, θα πάμε από την αρχή.
Σκρόφα.
Ορίστε, πάμε.
Αρχίζει το παιχνίδι.
Κρύψου εκεί μέσα.
Γρήγορα.
Κάποιος έρχεται.
Ένα, δύο…
Μπου!
Ωχ.
Γεια, πεθερά. Δεν ήξερα ότι θα έρθεις.
Περαστική είμαι, θα φύγω σύντομα.
Σκατά.
Μέχρι τέτοια ώρα κοιμάσαι πάντα;
Ναμό. Πάμε. Θα σε κάνω μπάνιο.
Όχι, θα κάνω μόνη μου.
Η κόρη μας μεγάλωσε πια.
Δεν με αφήνει να την πλύνω.
Είναι πολύ ντροπαλή.
Πώς πάνε τα σχέδια του γάμου;
Το ξενοδοχείο ζητά πολλά για τη δεξίωση.
Θέλω χρόνο να τα μαζέψω.
Θα δώσουν οι καλεσμένοι.
Δεν είναι σωστό.
Γάμος είναι, όχι συναυλία.
Παπαριές.
Άκουσα τη Ναμό να λέει "παπαριές".
Αναρωτιέμαι από πού το ξεσήκωσε.
Μέτα, θα περιμένω κάτω.
Πες στη μάνα σου να κοιτά τη δουλειά της.
Και να μη σου βάζει ιδέες.
Μωρό μου.
Χώνεψέ το.
Είναι μεγάλη γλωσσού.
Τέλος πάντων,
πότε θα μου κάνεις εκείνη την πρόταση γάμου;
Άσε τα γλυκανάλατα.
Μωρό μου.
Όταν λυθεί το κορδόνι σου,
θα πέσω στα γόνατα να σ' το δέσω.
Προχώρα.
Επ' ευκαιρία,
γιατί επέστρεψες τόσο νωρίς;
Τι;
Τι μέρα είναι σήμερα;
Σάββατο.
Εννοώ, η επέτειός μας.
Πόσα χρόνια;
Σε παρακαλώ, μην ξανακαβγαδίσουμε γι' αυτό.
Στην εταιρική εκδρομή στην Ιαπωνία,
μάλλον δεν θα πάρω εσένα και τη Ναμό.
Οι πελάτες είναι πολύ βαρετοί. Και έχουμε δουλειά να κάνουμε
σε άλλη πόλη αμέσως μετά το ταξίδι.
Και δεν θα έχει πλάκα με τη Ναμό τόσο μικρή.
Τους το ζήτησα, αλλά…
Η Ναμό θα δείξει κατανόηση. Σωστά;
Μέτα.
Τι λες… να πάμε το δικό μας ταξίδι του χρόνου;
Ευτυχώς, αγόρασα πολύ μαλλί.
Θα πρέπει να το μακρύνω.
Η Ναμό μεγαλώνει γρήγορα.
Τι έγινε; Θύμωσες μαζί μου;
Σε παρακαλώ, μη.
Θα πάμε του χρόνου.
Το υπόσχομαι.
Έλα τώρα, είναι η επέτειός μας.
Ας βγάλουμε μια φωτό.
Μέτα.
Είναι κάτι που με προβληματίζει.
Δεν ξέρω αν το γνωρίζεις ήδη.
Αλλά πρέπει να σ' το πω.
Κοιμήθηκα με μια άλλη γυναίκα.
Ξέρεις κάτι;
Τόσο καιρό…
περίμενα να μου το εξομολογηθείς.
Χαστούκισέ με αν θες.
Κάν' το.
Ξέχνα το.
Ξέρω ότι έχουμε πρόβλημα.
Ας το διορθώσουμε μαζί.
Θέλω να μείνω μόνη.
Ναμό.
Θα δανειστώ λίγο το δωμάτιό σου.
Λοιπόν, πώς είναι η σχέση σας τώρα;
Απόλυτα εξαιρετική, γιατρέ.
Πόσο καιρό είστε μαζί;
Δεκαπέντε χρόνια.
Η Ναμό είναι 12. Πώς γίνεται 15;
Αλήθεια; Νόμιζα ότι ήταν παραπάνω.
Έχει τρομερή μνήμη.
Γενέθλια, γάμος, ημέρα προγόνων, επέτειοι, όλα.
Θυμάσαι το όνομα κάθε ποδοσφαιριστή.
Κάθε μοντέλο ρομπότ Gundam.
Θέλω να απαθανατίσω την κηδεία σου. Πότε θα γίνει;
Βλέπεις, γιατρέ;
Το θέμα είναι ότι συμφωνήσαμε να χωρίσουμε.
Θέλουμε η κόρη μας να επιλέξει με ποιον θα μείνει.
Προσπαθείς να κάνεις τα εύκολα δύσκολα.
Γιατρέ.
Δεν έχω πρόβλημα επικοινωνίας με την κόρη μου.
Κανένα απολύτως.
Σε αυτό το σημείο, σε συμβουλεύω
- να μιλήσεις σε δικηγόρο. - Βλέπεις;
Από πού αντλείς τέτοιο θράσος;
Του προσφέρεις διέξοδο!
Εκ θέσεως, δεν…
- Δεν μπορώ να τη μεγαλώσω; - Έχεις δουλειά;
Διάλειμμα.
Το ανθρώπινο σώμα ολοένα μεταβάλλεται.
Το περιβάλλον επιδρά στα γονίδιά μας.
Σε ακραίες περιπτώσεις, όταν αλλάζει ένα άτομο,
η ζωή του μπορεί ή να γυρίσει ανάποδα
ή ξαφνικά να γίνει ιδιοφυΐα.
Σκατά! Τι γυρεύει αυτός εδώ;
Τι;
Γεια σας.
Τι κάνετε, κύριε Νακρόμπ;
Πετάω, γιατρέ.
- Βγήκε το διαζύγιο. - Ε;
Αλλά σήμερα ήρθα για το πρόβλημα ενός φίλου.
Έχω πολλή δουλειά για να σε δεχθώ.
- Και είναι ανήθικο… - Ένα λεπτό μόνο.
Άκου
και ακολούθα τη σκέψη μου.
Είναι δυνατόν
κάποιος που ήταν εξαιρετικά κακός…
Εννοώ μέχρι μυελού οστών…
- Εντάξει. - Και ξαφνικά, μια μέρα,
να γίνει εξαιρετικά καλός, μόνο και μόνο γιατί έπαθε αμνησία;
Μερικοί βιολόγοι θεωρούν τα γονίδιά μας λίκνα εγωισμού.
- Γιατρέ; - Ναι;
Συντόμευε.
Στη ζωή, μερικές φορές κάνεις ηλίθια λάθη
επειδή σε σπρώχνει κάτι βαθιά μέσα στο σώμα σου.
Είσαι σεξομανής.
Είσαι φτηνός μεθύστακας.
Ξέρω τι προσπαθείς να πεις.
Διάνα!
Θες να πεις
ότι οι κακές συνήθειες κόβονται δύσκολα;
Τώρα που το ξέρεις, γιατί παραδίδεσαι ακόμα σ' αυτές;
Κύριε Νακρόμπ, η καλύτερη τροφή για τα γονίδιά σου είναι το εγώ σου.
Καλοσύνη σου που προσπαθείς να τα καταλάβεις όλα αυτά.
Μα δεν είναι δικαιολογία για να κάνεις λάθη.
Μωρέ.
Δεν είναι αυτό που νομίζεις. Είναι…
αυτό που νομίζεις.
Αυτός είσαι, γιατρέ.
Σας αφήνω ήσυχους.
Ξέρεις ποιο είναι το χειρότερο;
Γαμώτο!
Να αγαπάς κάποιον που σε τρώει ζωντανή.
Καλύτερα να αναρωτηθείς,
αν χαίρεσαι να βλέπεις τόσο χάλια τον φίλο σου,
μήπως να πας σε γιατρό;
Τον φροντίζω μόνο για χάρη της Ναμό.
Αλλά μην ανησυχείς.
Θα πάρεις πίσω τον φίλο σου.
Γίνε καλύτερος άνθρωπος.
Μην είσαι ο εαυτός σου.
Αν θέλεις την αλήθεια,
μερικές φορές πρέπει να περιμένεις.
Ο μπαμπάς μου είπε ότι η αλήθεια κάποτε θα αποκαλυφθεί.
Περιέργως,
όταν τον είδα να κλαίει, δεν ένιωσα ικανοποίηση.
Λοιπόν…
Αυτό είναι καλό.
Το παραδέχεσαι τώρα, σωστά;
Ότι ο μπαμπάς σου άλλαξε.
Και τι έγινε;
Να χαίρομαι που οι γονείς μου είναι πάλι μαζί;
Τουλάχιστον, του δίνεις άλλη μια ευκαιρία.
Σε ευχαριστώ… που μου έδωσες κι εμένα μια ευκαιρία.
Μην είσαι τόσο θλιμμένη.
Έτρεμε ότι όλοι οι άντρες θα ήταν σαν τον πατέρα της.
Δεν τους μισεί πραγματικά.
Τώρα βλέπω ποια πραγματικά είσαι.
#ΝΕΑΑΓΑΠΗ
Καλώς τους!
- Μου έλειψες! - Κι εσύ.
- Γεια σας. - Γεια.
Γεια χαραντάν!
Έλα τώρα.
Χορό τουέρκ;
Τουέρκ, εντάξει!
Που να πάρει!
Με στενεύει!
Μπαμπά.
Σαν πύθωνας που έφαγε σκυλί.
Γιατί ντύνεσαι καλά;
Ο Σάτι κι η Μέτα θέλουν να βγούμε φωτογραφία.
Σιχαμένος που είσαι.
Δεν ξέρω γιατί.
Θέλω αυτήν εδώ.
Κοίτα.
Ποιος είναι αυτός ο τύπος;
Ο μεγάλος αδερφός σου.
Αλλά τον χάσαμε.
Καλά.
Πήρε Harley για να με ξεγελάσει.
Κουνιστός.
Έψαχνα για σύζυγο, μου έβρισκες συνέχεια γυναίκες.
Και πώς πάνε τα πράγματα με τον άντρα σου;
Ακόμα με τον ίδιο;
Ναι.
Αλλά μόνο κάθε Τετάρτη και Παρασκευή.
Κοίτα.
Κακώς θα αναπαραστήσει αυτήν τη φωτό.
Γαμώτο!
Είναι οικογενειακό θέμα.
Εγώ είμαι παρείσακτος.
Αφήστε με έξω! Μισώ την περούκα!
Μέτα.
Αυτό μου κάνει ακόμα.
Το σουβενίρ σου από την Ιαπωνία.
Αυτή είναι η αδελφή Κάεου;
Πιο κοντά! Ναμό, πιο κοντά στη μαμά σου.
Μπαμπά, όχι τα χέρια.
Ναι, έτσι.
Πιάσε το χέρι μου.
"Καλή ανάρρωση".
Νοιάζεσαι πολύ γι' αυτήν, ε;
Έψαξες πάλι το τηλέφωνό μου.
Μόλις έκανε μια εγχείρηση.
Είναι από ευγένεια.
Κακιά σκύλα ψόφο δεν έχει.
Μια σκύλα ξέρει μόνο να κατηγορεί.
Σου είπα, δεν τρέχει τίποτα μεταξύ μας!
Παπαριές.
Πες στη μάνα σου από πού έμαθε η κόρη σου αυτήν τη λέξη.
Σταμάτα.
Μη.
Μπαμπά, γιατί άφησες τη Μέτα να πιει;
Μέτα.
Είσαι μεθυσμένη, τράβα πέσε.
Μέτα, καλή μου.
Γιατί έψαχνες το τηλέφωνο του άντρα σου;
Αυτό είναι κάτι προσωπικό, δεν το ξέρεις;
Τράβα κάνε τη ζωή σου, τότε!
Ας μιλήσουμε κάπου αλλού.
Γιατί; Ντρέπεσαι;
Δεν ντράπηκες όταν την πήδηξες!
- Άσε με κάτω! - Μην ανησυχείτε.
Ο Ειρήνη σίγουρα δεν είναι γυναικάς.
Είναι πιστός τύπος, σαν εμένα.
Άσε με να φύγω!
Άσε με κάτω!
- Άσε με κάτω! - Ορίστε!
Τι διάολο έχεις πάθει;
Σταμάτα να με κατηγορείς!
Πρέπει να πας σε γιατρό. Θα έρθω μαζί σου.
Δεν είμαι τρελή!
"Θα πάμε ταξίδι στην Ιαπωνία, μόνοι μας".
Πλέκω πουλόβερ για τη Ναμό από μωρό,
και μεγάλωσε πια. Πότε θα πάμε;
Με την κουφάλα πήγες, έτσι;
Πήγες στην Ιαπωνία μαζί της;
Έτσι;
Τι;
Τι διάολο;
Σου είπα ότι ήταν άρρωστη!
Ποιος θα ήθελε να πάει οπουδήποτε μαζί σου;
Μια κακόμοιρη, πικρόχολη, διπρόσωπη μέγαιρα!
Νομίζεις ότι ήθελα να έρθω;
Να με κουτσομπολεύουν οι λεχρίτες συνάδελφοί σου;
Γελάνε μαζί μου, σωστά;
Λες ανοησίες. Πήγαινε να πλύνεις το πρόσωπό σου.
Πήγαινε!
Τράβα να ηρεμήσεις.
Μη με ξαναγγίξεις.
Δεν θα ξανακοιμηθώ μαζί σου,
επειδή με αηδιάζεις.
Αν δεν μπορείς να με φροντίζεις,
γύρνα με πίσω στη μητέρα μου!
Το ξέχασα.
Ούτε αυτή με θέλει.
Ναι, είμαι μαλάκας!
Ικανοποιήθηκες τώρα;
Όσο καλά και να σου φέρομαι, ποτέ δεν ικανοποιείσαι.
Είσαι πάντα σαν…
Ποτέ δεν ήσουν ευτυχισμένη μαζί μου.
Τότε, παραδέξου τι έκανες, γαμώτο!
Αυτό μόνο σου ζητάω.
Αν με αγαπάς, πρέπει να αγαπάς και το σκατοκέφαλό μου!
Δεν είχες ποτέ πρόβλημα με αυτό πριν!
Είσαι πολύ χειρότερη καριόλα απ' όσο νομίζεις.
Ατυχία.
Ξέχασα να το γεμίσω.
Και λοιπόν;
Φοβήθηκες;
Κατουρήθηκες πάνω σου;
Σου σάλεψε τελείως;
Δεν το αντέχω άλλο.
Τέλος για μένα.
Πάρε ό,τι θέλεις.
Μεγάλη μου σκασίλα.
Με χωρίζεις…
αφού πρώτα μου συμπεριφέρθηκες τόσο σκατά;
Πολύ ζόρικη φάση.
Ήθελα να αναπαραστήσεις αυτήν τη φωτό για να μάθεις την αλήθεια.
Εσύ θέλησες να χωρίσουμε.
Και αυτή είναι η έκπληξη που επιφύλασσε η μαμά στον μπαμπά.
Ήμασταν χώρια από εκείνη την ημέρα.
Όταν όλες οι μνήμες σου επιστρέψουν,
δεν θα 'σαι πια ερωτευμένος μαζί μου.
Αυτό δεν είναι αλήθεια.
Ακόμα αγαπιέστε μεταξύ σας.
Αν δεν τα κάνετε μαντάρα στο μέλλον,
μπορείτε ακόμα να σώσετε τον γάμο σας.
Πάλι εγώ φταίω;
Όλοι θέλατε να μείνω, κι έμεινα! Έκανα ό,τι μπορούσα!
Μέτα.
Άκου.
Δεν σου κρατώ κακία.
Καταλαβαίνω τα πάντα τώρα.
Συγγνώμη.
Θα με συγχωρέσεις;
Δεν μπορώ να συγχωρήσω εμένα,
και θες να συγχωρήσω εσένα;
Λοιπόν, τι…
συνέβη μεταξύ μας;
Το είπες και μόνος σου.
Το σεξ και η αγάπη διαφέρουν.
Αυτό συνέβη.
Αυτή είν' η εκδίκησή σου;
Ο τρόπος που με κοιτάς τώρα είναι αρκετά οικείος.
Χαρακτηριστικός.
Σκέφτηκα να κάνω την πάπια…
και να φύγω αθόρυβα.
Αλλά μόλις παραδέχτηκες
ότι με απάτησες.
Μίλα με τον δικηγόρο σου.
Μεγάλη καριόλα το κάρμα.
Ιδίως στα καθίκια.
Τι να κάνω τώρα;
Αναρωτήσου αν θες να τη φροντίζεις την υπόλοιπη ζωή σου.
Η αγάπη δεν αρκεί πάντα.
Ξέρεις ότι φοβάμαι τους κεραυνούς.
Ο άντρας μου το ξέρει.
Έτσι, όποτε βρέχει, με αγκαλιάζει.
Και ξαφνικά, άρχισα να χαίρομαι τους κεραυνούς.
Η αγάπη είναι όλο μεταστροφές.
Αυτό είναι από τη Μέτα.
Παρήγγειλες;
Ο Τζένσαναμ πάλι τρέχει.
Βγάζει πολλή δουλειά τελευταία.
Την ξέρεις;
Να πάρω μια ανάσα πρώτα;
Ναι.
Βλεπόσαστε εδώ και χρόνια.
Τα έχετε τα δύο τελευταία.
Σάτι.
Σκεφτόμουν…
Ζηλεύω τη ζωή σου αυτήν τη στιγμή.
Όταν δεν μπορείς να θυμηθείς τίποτα,
βλέπεις τα προβλήματά σου από την οπτική του ξένου.
Μόλις συνειδητοποίησα
ότι το να είσαι ο εαυτός σου
είναι ο πιο εγωιστικός τρόπος να ζεις.
Είσαι καλά τώρα;
Μια χαρά.
Εννοώ…
Δεν είναι λάθος.
Το σωστό είναι να είμαι μόνος.
Η αγάπη είναι απλώς…
δύσκολη.
Είσαι εδώ;
Γεια.
Παλιά, με έλεγες αξιολάτρευτη.
Πεινάω. Παρήγγειλες;
Άκου.
Γίνεται να πάψουμε να βλεπόμαστε;
Κάνουμε κάτι τελείως λάθος.
Στάσου.
Το ξέρω.
Αλλά ήταν πριν από αιώνες.
Έχεις αναρρώσει;
Γιατί με κάνεις να νιώθω άσχημα πάλι;
Σάτι.
Είμαστε απλώς φίλοι.
Όλα είχαν τελειώσει.
Γιατί δεν το ξανασυζητάμε…
όταν νιώθεις καλύτερα;
Να προσέχεις.
Σου πήρα χοιρινό με δαμάσκηνα.
Ε! Τι κάνεις εκεί;
Σάτι!
Είσαι στα καλά σου;
Κάνε στην άκρη!
Σε ικετεύω.
Σε παρακαλώ, χτύπα με.
Κάνε στην άκρη!
Εσύ.
Σε παρακαλώ, βάρα με στο πρόσωπο.
Ηρέμησε, φίλε.
Κουφός είσαι;
Χτύπα με!
Ήρεμα, φίλε.
Σιγά το πράγμα!
Γαμώτο!
Τι διάολο έχω πάθει;
Ξέρεις…
τρέλανα τη Μέτα!
Δεν ήξερα καν ότι χώρισα μαζί της!
Τι τρέχει μ' αυτόν;
Κοίτα την κοπέλα σου.
- Είναι καλά; - Το αναλαμβάνω εγώ.
Μην ανησυχείς.
Σάτι!
Τι τρέχει;
Θέλω να ξανατραβηχτεί αυτή η φωτό.
Για ενθύμιο.
Έχουμε φωτογραφίες μαζί;
Είναι τριπλή.
Η καλύτερη έκπληξη της μαμάς
είναι όταν μπορεί να συγχωρεί τον μπαμπά.
Μετά το αποψινό, νίπτω τας χείρας. Βρείτε τα, εντάξει;
Έχω κατασυγκινηθεί, φίλε.
Πάμε.
Ω, φίλοι, τι εποχές ζούμε…
Καλές εποχές αλλά και κακές…
Ανακοίνωση για αγνοούμενο άτομο.
Κυρία Τσάμσρι, με μαλλί Πομπαντούρ, πού είσαι;
Μαμά, σε ψάχνουν.
Θέλω να σου πω ότι φεύγω. Καλά να περνάς μόνη σου.
Τι; Δεν έχουμε βγάλει ομαδικές φωτογραφίες.
Τι γίνεται;
Δεν με χρειάζεστε εδώ.
Αγνοήσατε όλα όσα πρότεινα.
Σας είπα να βρείτε ένα ωραίο ξενοδοχείο.
Αντ' αυτού, θα παντρευτείτε σε αυτό το άθλιο εστιατόριο.
Και ο φίλος του παρουσιαστή κορόιδευε τη φίλη μου την Αεού.
Είναι πρόεδρος κολεγίου.
Σας έδωσε πολλά σε μετρητά.
Η Αεού, σωστά;
- Ας επιστρέψουμε το δώρο της. - Σταμάτα!
Μαμά, σε παρακαλώ.
Ήθελες γάμο, οπότε, τον κάνουμε.
Δεν ζήτησα να το κάνεις για μένα.
Για σένα γίνονται όλα.
Πρέπει να κάνεις όπως οι κανονικοί άνθρωποι.
Η κόρη σου πρέπει να έχει το καλύτερο παράδειγμα.
Τι συμβαίνει εδώ;
Κυρία Τσάμσρι, σας παρακαλώ, μην εκνευρίζεστε.
Πάρτε κάτι γλυκό να σας φτιάξει το κέφι.
Λοιπόν…
έχω το καλύτερο γλυκό του κόσμου για εσάς.
Τα μπράουνι της Μαίρης είναι το καλύτερα.
Από εδώ μέχρι τη Ρανόνγκ.
Είναι οικογενειακή μας συνταγή.
Με ακούτε;
Δεδομένου ότι η πεθερά βιάζεται να φύγει…
Σάτι, ελάτε!
Παρακαλώ, χειροκροτήστε τον καλύτερό μου φίλο, τον γαμπρό!
Ναμό, εδώ είμαστε.
Καλησπέρα σε όλους.
Καλησπέρα σας, αξιότιμοι
και αναξιότιμοι καλεσμένοι.
Λοιπόν…
Καλησπέρα, κυρίες και κύριοι.
Εκτιμώ την παρουσία όλων σας εδώ,
για να γίνετε απόψε μάρτυρες της αγάπης μας.
Θα ήθελα να ευχαριστήσω τη μητέρα μου…
την αδερφή μου, Καρούνα.
Είμαστε τρεις στην οικογένεια.
Όταν έχασα τον πατέρα μου,
η μητέρα μου ορκίστηκε
να με μεγαλώσει καλά ώστε ο μπαμπάς να ήταν περήφανος.
Κι όμως, κατάφερα να απογοητεύσω τους πάντες.
Από εδώ και πέρα,
μακάρι όλοι να προσφέρετε την υποστήριξή σας στην αγάπη μας.
Παλιά, εμείς…
Κάναμε ό,τι μπορούσαμε.
Χωρίς άλλη καθυστέρηση, στη συνέχεια…
θα ήθελα να καλέσω τους οικοδεσπότες.
Βασικά, εμείς είμαστε οι οικοδεσπότες.
Παρακαλώ, σηκώστε τα ποτήρια σας.
Ζήτω η αγάπη!
Κάντε λίγο θόρυβο!
Ζήτω η αγάπη!
Ένα τόσο λαμπερό χαμόγελο
Μια τόσο γλυκιά καρδιά
Τα πάντα πάνω σου
Κάνουν την καρδιά μου Να φτερουγίζει κάθε φορά
Είσαι ωραίος!
ΜΕΤΑ - ΣΑΤΙ
Τα χρόνια μπορεί να περνούν
Αλλά το χαμόγελό σου δεν ξεθωριάζει ποτέ
Πάντα απίστευτα φωτεινό
Παρακαλώ, ελάτε στην πίστα.
Ακόμα θυμάμαι το γέλιο σου
Μέχρι σήμερα
Νιώθω τόσο χαρούμενος Κάθε φορά που το σκέφτομαι…
Σε ευχαριστώ που κάνεις αυτό για τη μητέρα μου.
Το έκανα για εσένα,
αν και δεν βγήκε όπως το φανταζόμουν.
Ποτέ δεν θα σε βαρεθώ
Δεν έχει σημασία πόσο αλλάζει ο κόσμος
Είσαι ακόμα τσαχπίνα και γλυκιά…
Κι αν κάποτε γίνω ρυτιδωμένη γριά σαν τη μάνα μου;
Θα σου πληρώσω το μπότοξ.
Κι αν γίνω παχιά κοιλαρού;
Θα γίνω κι εγώ παχύς κοιλαράς.
Τι άλλο;
Πήγαινέ με σε ένα νησί.
Πάρε το χέρι μου.
Θέλω ιδιωτικό τζετ.
Παντρέψου τον Άγιο Βασίλη τότε!
Έτσι θα πηγαίνεις παντού!
Θέλω να κάνω κυριλέ ψώνια στο Παρίσι
για να με ζηλεύουν.
Θέλω να μάθω καταδύσεις, ιππασία, να υιοθετώ αδέσποτα σκυλιά.
Υιοθέτησε κι εμένα.
Ανεξαρτήτως τι άνθρωπος είσαι,
όταν συναντάς αυτόν που αγαπάς,
γίνεστε ο ένας κομμάτι του άλλου.
Και για ό,τι αγαπάτε ή μισείτε ο ένας στον άλλο,
ευθύνεστε και οι δύο για αυτό.
Ταράν!
Τι είναι αυτό;
Το γαμήλιο δώρο σας από εμένα και τη γιαγιά.
Κι εγώ θέλω τον παλιό μου εαυτό πίσω.
Αλλά λυπάμαι.
Έχει στερέψει μέσα μου κάθε αγάπη.
Δεν πειράζει.
Δεν πειράζει καθόλου.
Σε ευχαριστώ.
Μπορεί να μη με αγαπάς πια,
αλλά να θυμάσαι πως κάποτε σε αγαπούσα.
Ήταν πολύ δύσκολο για μένα…
να πάψω να σε αγαπώ.
Καλό ταξίδι να έχεις.
Λυπάμαι για τον παλιό μου εαυτό…
που δεν σε πήγε πουθενά.
Το κορδόνι σου δεν λύνεται.
ΑΓΑΠΗΤΗ ΜΑΜΑ
Όπως ακριβώς τα έλεγε η μαμά.
Σήμερα επέλεξε να αγαπήσει τον εαυτό της.
- Ρίξε μέσα το γάλα. - Εντάξει.
Σε τελική ανάλυση, ανεξαρτήτως της οργής
ή του μίσους για τον άλλον…
χρειάζεσαι αγάπη για να το ξεπεράσεις.
Ανάθεμα, η αγάπη είναι…
ΚΙ ΑΝ ΑΥΤΟ ΣΥΝΕΒΑΙΝΕ ΣΕ ΕΣΕΝΑ;
ΞΑΝΑΠΡΟΣΠΑΘΩ - ΧΩΡΙΖΩ
Υποτιτλισμός: Έρρικα Πετρωτού